ফিল্মি কায়দা! RBI কর্তা সেজে ৩০ মিনিটে লুঠ ৭ কোটি!

ওয়েবডেস্ক- এই ঘটনা যেকোনও সিনেমার গল্পকেও হার মানাবে। সাম্প্রতিক সময় নানাবিধ প্রতারণা চক্র গজিয়ে উঠেছে। মানুষকে বিভিন্ন ভাবে ফাঁদে ফেলে হাতিয়ে নেওয়া হচ্ছে, লক্ষ লক্ষ টাকা। এবার নকল আরবিআই কর্তা! RBI কর্তা সেজে ৩০ মিনিটে লুঠ ৭ কোটি! ঘটনায় চাঞ্চল্য ছড়িয়েছে।

জানা গেছে, RBI কর্তা সেজে একটি এটিএম ক্যাশ ভ্যানের পথ আটকা ওই গ্যাংটি। নিজেদের আরবিআই আধিকারিক বলে পরিচয় দেয়। এর পরেই মাত্র ৩০ মিনিটের মধ্যে ডাকাতি চালায় গ্যাংটি। নকল ওই কর্তাদের ধরতে তদন্ত শুরু করেছে পুলিশ। একাধিক সংবাদমাধ্যম সূত্রে খবর, বুধবার দুপুর সাড়ে ১২টা নাগাদ ক্যাশ ভ্যানটি দক্ষিণ বেঙ্গালুরুর (Bengaluru) এক উড়ালপুলের উপর দিয়ে যাচ্ছিল। ওই ক্যাশ ভ্যানে তিনটি ব্যাঙ্কের নগদ ছিল। টাকা নিয়ে যাওয়া হচ্ছিল এটিএম-এ রাখতে। তখনই ‘আরবিআই কর্তা’ পরিচয় দুষ্কৃতীরা ভ্যানটিকে আটকায়।

ক্যাশ ভ্যানের কর্মীদের ধমক দিয়ে তারা জানায় আরবিআই-এর নির্দেশিকা লঙ্ঘন করেছে তারা। থানায় তাদের নাম জানানো হবে। ক্যাশ ভ্যানের মধ্যে থাকা তিন কর্মীকে নামতে বলা হয়। তাদের অন্য একটি গাড়িতে তোলা হয়। সঙ্গে ছিল দুই দুষ্কতী। একটি মারুতিতে ওঠে দলের আরও কয়েক জন। ক্যাশ ভ্যানে ওঠে দু’জন। অভিযোগ, কয়েক কিলোমিটার এগোতেই দুষ্কৃতীদের দুটি গাড়ি রাস্তার দুদিকে চলে যায়। মারুতির পিছন নেয় ক্যাশ ভ্যানটি। এক ক্যাশ ভ্যান থেকে তিন কর্মীকে নামিয়ে দেয় দুষ্কৃতীরা। তাঁদের স্থানীয় থানায় পৌঁছে যেতে বলা হয়। এর পরেই শুরু হয় আসল খেলা। বন্দুক উঁচিয়ে রাস্তার মধ্যে নামানো হয় ক্যাশ ভ্যান চালককে।

আরও পড়ুন- ৪০০ পার দিল্লির AQI, পাল্লা দিয়ে পড়ছে তাপমাত্রার পারদ

বন্দুক দেখিয়ে চালককে নির্দেশ দেওয়া হয় ভ্যানে থাকা ক্যাশবাক্সগুলিকে মারুতি ও অপর গাড়িতে তুলে দেওয়ার জন্য। এর পর চালককে রাস্তায় ফেলে দিয়েই পালিয়ে যায় তারা। তখনও ক্যাশ ভ্যানের কর্মীরা বুঝতে পারেনি, তাদের সঙ্গে প্রতারণা হয়েছে। নকল আধিকারিকের নির্দেশ মতো সিদ্দাপুরা থানায় আসেন তারা। সেখানে থানায় বসে ভুয়ো ‘আরবিআই কর্তাদের’ জন্য অপেক্ষা করতে থাকেন। বেশ কয়েক ঘণ্টা চলে যাওয়ার পর তারা বুঝতে পারেন, প্রতারিত হয়েছেন তারা। গোটা বিষয়টি পুলিশকে জানায় তারা।

প্রত্যক্ষদর্শীরা জানিয়েছেন, দুষ্কৃতীদের গাড়িতে সরকারি লোগো লাগানো ছিল। পুলিশ জানিয়েছে, প্রতারকরা গাড়িতে ভুয়ো নম্বর প্লেট লাগিয়ে এই কাণ্ড করেছে। এই প্রতারক চক্রটিকে ধরতে পুলিশের আটটি দল বিভিন্ন দিকে তল্লাশি চালাচ্ছে।

দেখুন আরও খবর-